Gweriniaeth Crimea

Mae Gweriniaeth Crimea rhanbarth o Wcráin a hawlir fel gan Rwsia fel pwnc ffederal. Mae'n gorchuddio Penrhyn y Crimea yn gyfangwbwl. O'i chwmpas mae'r Môr Du a Môr Azov, gyda de Wcráin i'r gogledd ohoni, a thir mawr Rwsia i'r gorllewin. Mae ei statws yn ddadleuol. Cafodd ei ffurfio ym Mawrth 2014 pan unodd yr hen Weriniaeth Ymreolaethol Crimea" gyda dinas Sevastopol— y ddau cyn hynny'n eiddo i Wcráin — yn un weriniaeth. Gwnaeth y ddau ranbarth ddatganiad o annibyniaeth a datganiad o ffyddlondeb i Rwsia ar 17 Mawrth wedi refferendwm lle gwelwyd 96% o’r trigolion yn pleidleisio o blaid gadael Wcráin ac ymuno â Rwsia. Ar 21 Mawrth cafodd y weriniaeth newydd ei derbyn yn rhan o Ffederaliaeth Rwsia. Nid yw statws y weriniaeth fel rhan o Rwsia yn cael ei gydnabod gan yr Undeb Ewropeaidd a'r Unol Daleithiau. Erbyn diwedd Mawrth 2014 cydnabuwyd statws y weriniaeth gan Armenia, Gweriniaeth Nagorno-Karabakh, Affganistan, Belarws, Nicaragwa a rhai gwledydd eraill.